stanford-oval/wikipedia huggingface dataset:
שם הוורד (סרט)
הערות שוליים

↑  Aubrey Solomon, Twentieth Century Fox: A Corporate and Financial History, Scarecrow Press, 1989 p260
↑  "Box office/business for The Name of the Rose (1986)". IMDb. Amazon.com. נבדק ב-2012-12-10.
1 2  רחל נאמן, מורה נבוכים ל'שם הוורד', כותרת ראשית, 23 באפריל 1987
↑  Box Office Mojo entry
↑  The Name of the Rose (Der Name der Rose) - Rotten Tomatoes
↑  דן גלעדי (פריז), לקח את האוסקר הצרפתי בלחישה, חדשות, 9 במרץ 1987
| --- | --- |
בקרת זהויות :  NLI: 987010932790305171  GND: 4129219-4  LCCN: no2021068124  SUDOC: 078717345  VIAF: 222060768   WorldCat (עם VIAF): 222060768
שלמה שלזינגר

| --- | --- |

נואם בהיכל הישיבה
 לידה:  14 באוגוסט 1965 (בן 59) כ"ח באב תשכ"ו בית וגן, ישראל 
 מדינה:  ישראל 
 השכלה:  ישיבת מעלות התורה  ישיבת קול תורה  ישיבת פוניבז' 
 מקום מגורים:  בית וגן ירושלים
 השתייכות:  חרדים ליטאים
 מעסיק:  ישיבת קול תורה
 אב:  הרב משה יהודה שלזינגר
 אם:  חיה הלנה
 חתימה:   
 
הרב שלמה יוסף שלזינגר הוא דיין וראש ישיבת קול תורה בירושלים, בנו של הרב משה יהודה שלזינגר.
ביוגרפיה

נולד בירושלים לרבי משה יהודה ולהלינה (חיה). בילדותו למד בתלמוד תורה המסורה ולאחר מכן למד בישיבת קול תורה. לאחר כמה שנים עבר ללמוד בישיבת פוניבז' בבני ברק, ולאחר מכן בישיבת מעלות התורה אצל הרב שמואל אוירבך. לאחר שנות לימודיו בכולל נתמנה לדיין בבית דינו של רבי נפתלי נוסבוים, וכיהן בתפקיד זה במשך כמה שנים. בשנת תשע"ז מינה אותו אביו לעמוד לצידו בראשות ישיבת קול תורה, ומאז הוא ראש הישיבה הרשמי. הרב שלזינגר מסר בעבר שעורים יומיים בעיון לבני שעור א' ושיעור כללי פעם בשבועיים. החל משנת תשפ"ב מוסר הרב שלזינגר שיעור בכל חורף לבני שיעור ג'.
בנוסף לתפקידו כראש ישיבה, מכהן הרב שלזינגר כדיין בבית הדין לערעורים של בית הדין לממונות, בראשות הרב שלמה משה עמאר, רבה של ירושלים. הרב שלזינגר הוא חבר בבית דין של לשכת הפוסקים.
נישא לנחמה בת הרב עוזר גורביץ - מראשי ישיבת גייטסהד ובנו של הרב אריה זאב גורביץ.
שמואל בן פלטיאל

עץ המשפחה של שמואל בן פלטיאל ומשפחתו
שמואל בן פלטיאל היה שר הכספים והמסים באיטליה (בה התגורר) בממלכתו של הח'ליף הפאטמי אבו תמים מעד אל-מועיז.
קורות חיים

שמואל היה בנו של פלטיאל הנגיד, מי שהיה ראש השרים בממלכתו של הח'ליף אל-מועיז. קורותיו מסופרים ב"מגילת אחימעץ", שחיבר בן דודו אחימעץ בן פלטיאל.
שמואל בן פלטיאל נהג לתרום כספים רבים למטרות צדקה. כל בניו נפטרו מלבד אחימעץ בן פלטיאל. בשנת 976[דרוש מקור] נפטר אביו, פלטיאל הנגיד, והוא קבר אותו בירושלים. בנוסף העלה לקבורה בירושלים את עצמות אמו ואת עצמות דודו חננאל.
ערך זה הוא קצרמרבנושא אישים. אתם מוזמנים לתרום לוויקיפדיה ו.
תימני ותימנייה

| --- | --- |

 מידע כללי
 צייר:  שושנה היימן
 תאריך יצירה:  שנות ה-50 של המאה ה-20
 טכניקה וחומרים:  חיתוך עץ
 ממדים בס"מ
 אורך:  31
 רוחב:  36.5
"תימני ותימנייה" הוא הדפס מאת האמנית הישראלית שושנה היימן.
תיאור

ההדפס "תימני ותימנייה" נוצר בשנות ה-50 של המאה ה-20, תקופה מוקדמת ביצירתה של האמנית, אז הרבתה היימן ליצור פיסול שהושפע מרודי להמן ומן הקבוצה הכנענית באמנות. ההדפס נעשה בטכניקה של חיתוך עץ והוא מציג שתי דמויות של תימנים יישובים. היימן בחרה להעלים את הרקע של התיאור, על מנת להדגיש את ה"גושיות" של הדמויות, הממלאות את רוב שטחו של הפורמט. הדמויות אינן מכילות מאפיינים אתנוגרפיים בולטים, לבד מכיסוי הראש של האישה, והעובדה שהן יחפות. עיצוב הדמויות נוטה לכבדות. הן מוקפות בקונטור כפול ואיבריהן משרטטים בקווים גאומטריים. עיצוב זה מועצם על ידי השימוש בטכניקת חיתוך העץ.
תצלום היצירה הופיע בספר "הגרפיקה הישראלית" (1960), בקטלוג התערוכה "חיתוך העץ בישראל" (1986) שהוצגה בסדנת ההדפס ירושלים ובספר "100 שנות אמנות ההדפס בישראל" (2015).
הערות שוליים

↑  זוהר, צבי; קולב, אויגן, הגרפיקה הישראלית, ספריית פועלים, מרחביה, 1960
↑  עפרת, גדעון, חיתוך העץ בישראל 1986-1920, סדנת ההדפס ירושלים, ירושלים, 1986
↑  עפרת, גדעון, 100 שנות אמנות הדפס בישראל, סדנת ההדפס ירושלים, 2015
תימן במשחקים הפאראלימפיים

תימן השתתפה במשחקים הפאראלימפיים לראשונה כששלחה משלחת של שלושה ספורטאים אל המשחקים הפאראלימפיים ברצלונה (1992) ולאחריהם חזרה להתחרות רק במשחקים הפאראלימפיים טוקיו (2020). במשחקי החורף לא נטלה תימן חלק מעולם.
נציגי תימן לא זכו במדליה פאראלימפית, ולא הגיעו להישגים ספורטיביים משמעותיים.
ראו גם

תימן במשחקים האולימפיים
תימן במשחקים האולימפיים לנוער
הערות שוליים

↑  רשימת המשתתפים במשחקים בברצלונה
תמר ברגמן

| --- | --- |
אין תמונה חופשית
 לידה:  29 בינואר 1939 תל-אביב, פלשתינה (א"י) 
 פטירה:  9 בנובמבר 2016 (בגיל 77) 
 מדינה:  ישראל 
 בן או בת זוג:  זאב ברגמן 
 צאצאים:  אורית ברגמן, עופר ברגמן 
 פרסים והוקרה:  פרס ברנשטיין (1984)  פרס אקו"ם (1995)  פרס זאב לספרות ילדים ונוער (1989, 2000)  הקרן לירושלים (1994) 
 
תמר ברגמן (ט' בשבט תרצ"ט, 29 בינואר 1939 - ח' בחשון תשע"ז, 9 בנובמבר 2016) הייתה סופרת ועורכת תוכניות רדיו לילדים ובני-נוער.
קורות חיים

תמר ברגמן נולדה בתל אביב, בת לפניה (לבית אורלוב) ולכתריאל יפה (אחיה של דורה גוטמן, רעייתו של נחום גוטמן), רב-החובל של הספינה 'ארי הים', שלימים נקראה כ"ג יורדי הסירה.
בהיותה בת שנתיים וחצי, נספה אביה בפעילות מבצעית עם היעלמותה של הספינה כ"ג יורדי הסירה. אודותיו כתבה את הספר רב חובל שב אלייך (הספר בקטלוג ULI).
בצעירותה למדה בקיבוץ אשדות יעקב ובהמשך בבית הספר התיכון על שם ארלוזורוב בירושלים.
את לימודיה האקדמיים עשתה בפקולטה למדעי הרוח של האוניברסיטה העברית בירושלים וכן למדה ספרות צרפתית בסורבון בצרפת.
משפחתה

בעלה היה הפסיכולוג ד"ר זאב ברגמן.
אחיה היה ד"ר דן יפה, פיזיקאי אשר נקרא בשמו המחתרתי של אביו בההגנה.
בנה, עופר ברגמן, הוא פרופסור חבר במחלקה למדעי המידע באוניברסיטת בר-אילן.
בתה, אורית ברגמן, היא מאיירת ישראלית ומרצה באקדמיה לאמנות ועיצוב בצלאל. בין השאר איירה את הספר מוק של אמה.
כלתה, רותו מודן, היא אמנית, מאיירת ומחברת ספרי קומיקס ישראלית. בין איוריה שני ספרים של תמר ברגמן: קונכיית הסודות (הספר בקטלוג ULI), והספר איפה? (הספר בקטלוג ULI)
הוקרה

1984 - פרס ברנשטיין : ספר הילד משמה (הספר בקטלוג ULI)
1989 - פרס זאב : לספר לאורך המסילה (הספר בקטלוג ULI)
1993 - הדלקת משואה ביום העצמאות
1994 - פרס הקרן לירושלים : לספר כמראה לטושה (הספר בקטלוג ULI)
1995 - פרס אקו"ם : לספר קונכית הסודות (הספר בקטלוג ULI)
2000 - פרס זאב : לספר אינה עפה עם הציפרים (הספר בקטלוג ULI)
הערות שוליים

↑  תמר ברגמן, באתר library.osu.edu לכסיקון הספרות העברית החדשה
| --- | --- |
בקרת זהויות :  NLI: 987007258516105171  PLWABN: 9810569920105606  GND: 1157364721  ISNI: 0000 0000 6672 1928  LCCN: n80071865  NDL: 00688996  NTA: 186061161  VIAF: 60380905   WorldCat (עם VIAF): 60380905
תוססס

| --- | --- |

לוגו התוכנית
 סוגה:  תוכנית נוער
 כותבים:  חנה קלדרון
 בימוי:  דן בירון
 מנחים:  יעל אלמוג, רוית פררה, תמיר קמחי, אקי אבני, איתי שגב, ירדן בר-כוכבא, אמנון פישר, אורי בנאי, אלינור אהרון
 ארץ מקור:  ישראל
 שפות:  עברית 
 מספר עונות:  5
 הפקה
 מפיק:  שוש עינב
 עורכים:  שוש עינב
 בעלי תפקידים נוספים:  דובי לנץ
 אורך פרק:  55 דקות
 שידור
 רשת שידור:  הערוץ הראשון
 תקופת שידור מקורית:  30 בנובמבר 1988 – 7 באוגוסט 1994
 
תוססס הוא מגזין שבועי לנוער אשר שודר בישראל בין השנים 1988–1994 בערוץ הראשון. התוכנית עסקה בנושאים המעסיקים בני־נוער, דוגמת אהבה, מוזיקה, קולנוע, ספורט ומחשבים. בנוסף, התוכנית כללה מערכונים וקטעים הומוריסטיים בין הפינות השונות.
התוכנית זכתה להצלחה גדולה יחסית בקרב הנוער הישראלי. מנחיה שעסקו בבעיות הנוער והגישו פינות על מוזיקה וסרטים זכו לפופולריות רבה בעידן הטרום אינטרנטי, טרום MTV וטרם הגעת הטלוויזיה הרב ערוצית לישראל, בו לערוץ הראשון היה המונופול על תוכני הטלוויזיה בישראל. חלק ממנחי התוכנית נחשבו לאלילי נוער בזמנו והצליחו למנף קריירות מצליחות בעקבות החשיפה בתוכנית.
ב-1991 זכתה התוכנית במקום השלישי בקטגוריית "תוכניות הילדים והנוער" בפרס "תפוח הזהב" של רשות השידור.
המנחים

מנחי התוכנית מסוף 1988 ועד 1990:
יעל אלמוג
רוית פררה
תמיר קמחי (רפיק)
מנחי התוכנית מסוף 1990 ועד 1994:
יעל אלמוג
אקי אבני
אמנון פישר
ירדן בר-כוכבא
איתי שגב
אלינור אהרון
אורי בנאי
קרן סנדר
יורם ישמעאל
שירי איגיון

הג'ברווק כפי שתואר באיורו של ג'ון טניאל
שירי איגיון (נונסנס) הם סוגה של שירה קלה, הומוריסטית ומבדרת, הכתובה על-פי רוב לפי הכללים הנוקשים של משקל וחריזה. היא מחזיקה שירים המכוונים לעולמם של ילדים, ובמקביל גם שירים המכוונים לעולמם של המבוגרים. אי-ההיגיון שמובלע בשיר עשוי להיות מסוגים שונים. שני תחומים עיקריים של אי-היגיון מצויים בשימוש: האחד הוא הומור המבוסס על שימוש בשפה מומצאת, בלתי תקנית, משובשת, ג'יברישית; השני הוא הומור של היגיון בלתי מציאותי, בלתי אפשרי, דמיוני. מובן ששיר עשוי להיות בנוי משני המרכיבים האלה גם יחד.
המונח איגיון

את המונח העברי "אי-גיון", שהוא היפוכו של "היגיון", הגתה ככל הנראה לראשונה דפנה עבר-הדני בתרגומה לשירי אדוארד ליר (הוצאת טרקלין, 1973). זהו השקול למונח האנגלי (Nonsense verse) או לזה הגרמני (Unsinnpoesie). גם שירי-שטות, שירי-הבלים, שירי-איוולת, שירי-הבאי, מתאימים להגדרה.
היסטוריה

מקובל לכאורה לראות במשוררים הבריטים אדוארד ליר ולואיס קרול כחלוצי הסוגה השירית הזו. אף ששניים אלה היו מנושאי הדגל הראשיים של הסוגה במאה התשע-עשרה, שירי איגיון כבר נכתבו באנגליה בשלהי המאה ה-16. בחיבורו על ראשית שירת הנונסנס מצביע נואל מלקולם על סר ג'והן הוסקינס (Hoskins), עורך-דין אנגלי, כממציא הסוגה שלפנינו. הנה תרגום לעברית השורות הראשונות של שיר האיוולת הראשון הידוע:
(תרגם מאנגלית רוני רייך)
משוררי איגיון

יש שירי איגיון בכל שפה שבה נכתבים שירים. רבים מן המשוררים ה"רציניים" גם כתבו מדי פעם שירה אי-גיונית. בין המשוררים הכותבים אנגלית ידועים בעיקר לואיס קרול, אדוארד ליר, אוגדן נאש, הילאר בלוק, אוליבר הרפורד. מבין המשוררים הגרמנים בולטים כריסטיאן מורגנשטרן, ויואכים רינגלנץ.
תרגומים לעברית

לואיס קרול נחשב ל'כהן הגדול' של שירת הנונסנס האנגלית, בעיקר בשל שני שירים המהווים את 'ספינות הדגל' של הסוגה הזאת. האחד הוא השיר ג'ברווקי (Jabberwocky). המהווה ציון דרך חשוב בכתיבה בשפה משובשת (ג'יברישית), עד כדי כך שביטויים אחדים ממנה הפכו לביטויים שיגרתיים ותקניים בשפה האנגלית, והוכנסו למילון אוקספורד (OED). השיר השני היא הפואמה הארוכה המכונה ציד הסנרק, שבה עשר דמויות חוברות יחד לצוד יצור שאין הם יודעים כלל את מראהו ומהותו. שני שירים אלה, המהווים אתגר אמיתי למתרגמים זכו לתרגומים אחדים לעברית (ניצה בן-ארי, יוני להב, רנה ליטוין, ראובן וימר, רבקה קנוהל). שירי גרדום של כריסטיאן מורגנשטרן, המחזיקים לא מעט שירי איגיון, תורגמו לעברית בידי דן דאור ובידי רוני רייך.
איגיון מקורי בעברית

יש לא מעט כתיבה שירית נונ-סנסית בעברית, משני הסוגים שהוגדרו לעיל. בשנות ה-50 של המאה ה-20 ניתן היה למצוא פניני נונ-סנס בתוכנית הסטירית שלושה בסירה אחת ששודרה בקול ישראל, ובהמשך הוצאה לאור בשלושה ספרים. כאן ניתן למצוא להג נונסני פרי עטו של אהרן אמיר. הנה השורות הראשונות:
והנה שורות הפתיחה של שיר שהיה מצוי בקרב ילדי קיבוצים בעמק:
אחד הכותבים הפוריים בתחום הוא דני סנדרסון, במילים שכתב ללהקת כוורת. כך עושה השיר 'יו-יה' פרפרזה על פתגמים עבריים, ובשינוי אות (אך לא בשינוי קול) נבנית בדיחה על הפתגם: למשל "יש סוף לכל דבר" הופך ל"יש סוף לכל דוור"; "טובים השניים מן האחד" הופך ל"טובעים השניים מן האחד". דוגמה נוספת הוא השיר הבלדה על ארי ודרצ'י.
לקריאה נוספת

אדוארד ליר, כמה טוב להכיר את מר ליר, שירי אי-גיון (נונסנס), (תרגום: דפנה עבר-הדני), הוצאת טרקלין, 1973, תל אביב.
אדוארד ליר, משתה בכוס תה, מבחר, ערכה ותרגמה: ר' ליטוין, הוצאת מסדה 1995 .
לואיס קרול, ציד הסנרק, (תרגום ניצה בן-ארי, איורים דני קרמן), שבא הוצאה לאור, תל אביב, 1989.
לואיס קרול, מחפשים ת'סנרק, (תרגום יוני להב, איורים אמי רובינגר), הוצאת גל-קלדרון, תל אביב, 2000.
לואיס קרול, ציד הכרחש, (תרגום רבקה קנוהל, הוצאה פרטית), ירושלים תשס"ג.
ראובן וימר, משלי איגיון (נונסנס), לואיס קרול: צדים את הסנרק, דורון ספרים, תל אביב, 2008.
כריסטיאן מורגנשטרן, שירי גרדום, תרגם מגרמנית: רוני רייך, הוצאת כרמל, ירושלים, 87 עמ'.
כריסטיאן מורגנשטרן, שירי גרדום, בחר ותרגם: דן דאור, אייר: נעם נדב, הוצאת חרגול, תל אביב, 72 עמ'.
Edward Lear, The Complete Nonsense of Edward Lear, collected and Introduced by Holbrook Jackson, Dover, 1951, New York.
Lewis Carroll, The Hunting of the Snark, in: The Annotated Snark, by Martin Gardner, Penguin, London, 1967
Noel Malcolm, The Origins of English Nonsense, Fontana Press, London,1998.
O. Nash, Candy is Dandy, The Best of Ogden Nash, A. Deutsch Publications, 1983
Quentin Blake, The Penguin Book of Nonsense Verse, London, 1994.
Carolyn Wells, A Nonsense Anthology, Dover, New York, 1958.
K.P. Dencker (Hrsgb.), Deutsche Unsinnspoesie, Philipp Reclam Stuttgart, 1978.
P. Koehler, Das Nonsens-Buch, Philipp Reclam Stuttgart, 1990. A.Preminger and T.V.F. Brogan, The New Princeton Encyclopedia of Poetry and Poetics, New York, 1993, pp. 839-840. s.v.: Nonsense verse.
K.P. Dencker (Hrsgb.), Deutsche Unsinnspoesie, Philipp Reclam Stuttgart, 1978.
P. Koehler, Das Nonsens-Buch, Philipp Reclam Stuttgart, 1990.
הערות שוליים

↑  שִׁיר אִי־גָיוֹן במילון ספרות: שירה (תשס"ח), באתר האקדמיה ללשון העברית
| --- | --- |
בקרת זהויות :  NLI: 987007396418205171  NKC: ph124186
תלאתאת

קיר-תמונה מלבני תלאתאת במקדש אחנתון
ת'לאת'את (כנראה מערבית: ثلاثات, מהמילה שמשמעותה שלוש) הן לבני אבן קטנות יחסית (אורך 54 ס"מ, גובה 27 ס"מ, עובי 27 ס"מ) ששימשו בתקופת פרעה אחנתון לבנייתם של המקדשים לאל אתון בכרנך ועמארנה.
כאשר אחנתון רצה לבנות מקדשים רבים במהירות, לא היה לו הזמן הדרוש לחצוב, להוביל ולהציב גושי אבן גדולים כמקובל באותה תקופה. לכן בנה קירות מצופים בלבני ת'לאת'את, אותם גילפו בצורות שונות וציירו ציורים שונים להאדרת המלך והאל. לבנים אלו היו קלות לייצור וקלות לניוד והצבה.
חלק ניכר מהלבנים פורקו בתקופה מאוחרת יותר (תקופתם של חרמחב ורעמסס השני) ושימשו שימוש משני כחומר מילוי וכחומר לבניה. פירוק הקירות גרם לאבדן הציורים ומאחר והלבנים בגודל זהה קשה לאתר לאיזה ציור הם שייכים ולשחזר ציורים אלו, אם כי אגיפטולוגים הצליחו לשחזר את הפאזל של ציורים אחדים.
תימנה בראואר

| --- | --- |

 לידה:  1 במאי 1961 (בת 63) וינה, אוסטריה 
 מוקד פעילות:  אוסטריה אוסטריה ישראל ישראל
 מקום לימודים:  Lycée Français de Vienne 
 סוגה:  ג'אז, ג'אז חופשי 
 שפה מועדפת:  גרמנית 
 בן או בת זוג:  אליאס מאירי 
 www.brauer-meiri.com
 פרופיל ב-IMDb
 
תִימנה בראואר (נולדה ב-1 במאי 1961 בווינה שבאוסטריה) היא זמרת-יוצרת אוסטרית־ישראלית. לאורך הקריירה המוזיקלית שלה שיתפה פעולה עם הפסנתרן הישראלי אליאס מאירי. אביה הוא אריק בראואר.
בראואר ייצגה את אוסטריה באירוויזיון 1986, שהתקיים בנורווגיה, עם השיר "Die Zeit ist einsam". היא הגיעה למקום ה-18. בנוסף, בשנת 2007 השתתפה בתחרות הריקודים האוסטרית "Dancing Stars", ודורגה במקום העשירי.
בשנת 1988 שרה קולות רקע בשירו של הזמר אדם "שקיעה אחת" מאלבומו "מרחוק לרחוק".
דיסקוגרפיה נבחרת

1987: Orient
1992: Mozart "Anders"
1996: Tefila-Prayer / Jewish Spirituals
1997: Chansons et violons
1999: Die Brauers
2001: Songs from Evita
2001: Voices for Peace
2005: Kinderlieder aus Europa
2006: Der kleine Mozart
הערות שוליים

↑  Eurovision 1986 Results: Voting & Points
↑  שקיעה אחת באתר סטריאו ומונו
| --- | --- |
בקרת זהויות :  NLI: 987007447744305171  GND: 134335856  ISNI: 0000 0001 2022 4560  LCCN: no2002006642  MusicBrainz: 9b532c00-b91e-409a-a150-07e6fe8d4bf6  NKC: xx0051652  NTA: 217186866  SUDOC: 148247083  VIAF: 24261475   WorldCat (עם VIAF): 24261475
תלאסומדון

| תלאסומדון |
| --- | --- |
  למעלה, שלד של תלאסומדון למטה, איור של תלאסומדון בהשוואה לאדם
תקופה
קרטיקון עליון 95 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פלזיוזאוריה
משפחה:: אלאסמוזאוריים
סוג:: תלאסומדון
מין:: Thalassomedon haningtoni
שם מדעי
 Thalassomedon ‏ולס, 1943

תלאסומדון (שם מדעי: Thalassomedon; משמעות השם מיוונית: "thalassa" - ים, "medon" - רודן. כלומר: "רודן ימי") הוא סוג של זוחל ימי מסדרת הפלזיוזאוריה שהשתייך למשפחת האלאסמוזאוריים שחי בסופו של הקרטיקון לפני 95 מיליון שנה. המאובנים של יצור זה התגלו ב-1943 בין קולורדו למונטנה וקיבלו שם בידי החוקר סמואל פול וולס. מאובני היצור נמצאים במוזיאונים ברחבי ארצות הברית.
היצור, שנחשב תחילה לקרובו האלאסמוזאורוס, קיבל את שמו עקב ממדיו הגדולים והיה המין הגדול ביותר במשפחתו: אורכו המשוער הגיע ל-10.86 מטר וייתכן שהיה גדול עוד יותר - עד 11.5 מטר. הצוואר הכיל מעל 6 חוליות ואורכו היה 5.2 מטר, מחצית מאורך היצור. אורך הסנפירים 1.5–2 מטר. אורך הגולגולת הגיע ל-47 סנטימטר והיא הייתה צרה ומלאה בשיניים מחודדות שפנו החוצה ועזרו ללכוד דגים. באזור הבטן התגלו גסטרוליתים ששימשו לעיכול או כזבורית.
תלאטוארכון

| תלאטוארכון |
| --- | --- |
 השוואה בין Thalattoarchon saurophagis לאדם
תקופה
טריאס עליון 247.2–242 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: איכתיוזאוריה
תת־סדרה:: Longipinnati
סוג:: תלאטוארכון
מין:: Thalattoarchon saurophagis
שם מדעי
 Thalattoarchon ‏Fröbisch, 7 בינואר 2013

תלאטוארכון (שם מדעי: Thalattoarchon) הוא סוג של זוחל ימי נכחד בן לסדרת האיכתיוזאורים, אשר התקיים בימים ובאוקיינוסים של תור הטריאס, בתחילת המזוזואיקון שלפני 247 עד 242 מיליון שנה מהיום. הוא היה מבין ראשוני האיכתיוזאורים הטורפים. מאובניו של התלאטוארכון התגלו בנבדה בשנת 2010 ממצאי שלד כמעט שלם. הוא סווג בשנת 2013 ובסוג נכלל מין יחיד: Thalattoarchon saurophagis, שפירוש שמו מיוונית: "אוכל הלטאות הריבוני של הימים".
התלאטוארכון הגיע לאורך 8.3 מטר עם סנפירי חזה חלשים יחסית, אך זנב ארוך ועבה, אם כי חסר אונות כמו של איכתיוזאורים מאוחרים. מבנה הלסתות שלו דמה ללסתות טורף עם שיניים חדות בעלות קצוות מחורצים וכמה שיני כתר ביניהם. מבנה זה היה שונה מהשיניים החרוטיות של האיכתיוזאורים המאוחרים, למעט Himalayasaurus. איכתיוזאור הדומה לו מאוד הוא הסימבוספונדילוס, אשר חי באותה תקופה וגם מעט מאוחר ממנו בטריאס העליון, וגם הוא היה טורף חזק, אך לתלאטוארכון היה חרטום בגודל כפול ממנו. שניהם דמו במבנה שלהם לקטלן מודרני והיו מבין ראשוני הטורפים שיכלו לצוד טרף הקרוב להם בגודלו.
תמר ברקסטון

| --- | --- |

תמר ברקסטון, 2012
 לידה:  17 במרץ 1977 (בת 47) מרילנד, ארצות הברית
 שם לידה:  Tamar Estine Braxton 
 מוקד פעילות:  לוס אנג'לס 
 תקופת הפעילות:  מ-1990
 מקום לימודים:  Archbishop Spalding High School 
 סוגה:  מוזיקת נשמה, מוזיקת פופ, מוזיקה אורבנית עכשווית, R&B עכשווי 
 סוג קול:  סופרן 
 שפה מועדפת:  אנגלית 
 חברת תקליטים:  קזבלנקה רקורדס, אפיק רקורדס, דרים וורקס רקורדס, יוניברסל ריפבליק רקורדס 
 בן או בת זוג:  וינסנט הרברט (2008–?) 
 פרסים והוקרה:  BET Centric Award (2013) 
 www.tamarbraxton.com
 פרופיל ב-IMDb
 
תמר ברקסטון (באנגלית: Tamar Estine Braxton, מבוטא "תָיימר", נולדה ב-17 במרץ 1977) היא שחקנית, זמרת פופ ו-R&B אמריקאית. זוכת עונת ה-VIP השנייה של תוכנית המציאות האמריקאית "האח הגדול".
ביוגרפיה

ברקסטון נולדה במרילנד למיכאל ואוולין ברקסטון, הצעירה מבין שישה ילדים. תמר התגלתה כבעלת כישרון עוד בצעירותה, ואמה, זמרת אופרה בעצמה, דאגה לטפח את כישרונה ורשמה אותה לחוגי שירה. יחד עם אחותה, טוני ברקסטון, הייתה במקהלה בכנסייה בה אביה היה כומר.
ברקסטון גדלה בבית דתי-נוצרי, ומוזיקה "חילונית" לא הייתה מקובלת אז, אך זה לא מנע מברקסטון להיחשף אליה ולהתעניין בה. יום אחד, ללא כל התכוונות, שרה אחותה טוני בתחנת דלק בזמן שמילאה דלק במכוניתה - מבלי ידיעתה, היא עשתה זאת ליד מפיק מוזיקלי. המפיק גילה את משפחת ברקסטון, בייחוד את קולה הגבוה והחד של תמר, והחליט ללכד את חמש האחיות ללהקת בנות, בניסיון לתת גרסה נשית לחמישיית הג'קסונים, כדבריו. הלהקה הוקמה ונקראה "The Braxtones" ("הברקסטוניות"), והחלה לעבוד עם מפיקים וחברות תקליטים חשובים בארצות הברית, אך למרות כל זאת, הלהקה כשלה במכירותיה והתפרקה תוך זמן קצר.
ב-1999, תמר פגשה את כריס סטיוארט, ראפר ומפיק אמריקאי. היא הקליטה איתו את אלבום הבכורה שלה, "Ridiculous" (שם האלבום נבע בגלל היותו מכיל ז'אנרים רבים של שירים). האלבום עבר עיבוד מחודש על ידי חברת התקליטים "Dreamworks" ויצא בשם "Tamar", כשם הזמרת, ב-18 בינואר 2000. חרף הציפיות, האלבום לא זכה להצלחה רבה במכירות ונחשב ככושל. מאז האלבום תמר שימשה כזמרת ליווי באלבומים "Libra" ו-"More Than A Woman" של טוני ברקסטון, אחותה, ושימשה בעבר גם כזמרת ליווי במסע ההופעות שלה. כיום היא עובדת על אלבום חדש.
בשנת 2014 קיבלה שלוש מועמדויות לפרס גראמי בקטגוריית "האלבום העכשווי הטוב ביותר" על אלבומה "Love And War", בקטגוריית "שיר ה-R&B הטוב ביותר" לשירה "Love And War", ול"הופעת ה-R&B הטובה ביותר" גם הוא על "Love And War". בשנת 2016 קיבלה מועמדות נוספת לגראמי בקטגוריית "הופעת ה-R&B הטובה ביותר" על שירה "If I Don't Have You".
בשנת 2019 השתתפה בגרסה האמריקאית של תוכנית המציאות "האח הגדול", בעונה השנייה של גרסת ה-VIP, שם זכתה במקום הראשון. זכייתה של ברקסטון עשתה היסטוריה כאשר הפכה לאפרו-אמריקאית הראשונה שזכתה ב"האח הגדול". לפני שניסתה להתאבד, הוציאה ברקסטון בשנת 2020 את הסינגל השיווקי "Crazy Kind of Love".
ניסיון התאבדות

ב-16 ביולי 2020, הוזעקו הרשויות המקומיות של ארצות הברית בסמוך לשעה 21:45 למעונות בהם שהתה ברקסטון, בעקבות כך שדייוויד אדפסו (בן הזוג שלה) דיווח ש-"אישה בת 43 כנראה לקחה מנת יתר". אדפסו התקשר ל-911 וטען שמצא אותה מחוסרת הכרה והוא חושב שהיא ניסתה להתאבד. ברקסטון הובהלה באמבולנס לבית החולים והדובר שלה הצהיר כי "לתמר היה יום קשה ורגשי מאוד - המידע הנוסף יגיע בימים הקרובים, בבקשה תתפללו עבורה".
לפני ניסיון ההתאבדות, התגלה כי ברקסטון שלחה הודעה "אובדנית" למשפחה שלה. היא כתבה שהיא כמו מרגישה כמו "שפחה" והוסיפה ש-"הדרך היחידה להיות משוחררת כרוכה במוות". ההודעה המלאה פורסמה לאחר מכן ובה היה כתוב במפורש כי "אני שפחה. אני לא מצליחה להחזיק את החיים שלי. הסיפורים שלי. התמונות שלי. המחשבות או האמונות שלי. ביקשתי מהמיסה שלי לשחרר אותי. אני מאוימת ונענשת על זה" והוסיפה כי "הדרך היחידה שאני מצליחה לחשוב עליה שתהווה עבורי פתרון זה המוות. אני אבחר בזה כי זה עדיף על להמשיך לחיות בצורה הזו. בבקשה עזרו לי". את ההודעה תכננה לפרסם בפומבי, אך לבסוף שלחה אותה למשפחתה בלבד. בשלב מסוים, שינתה את שם חשבון הטוויטר שלה ל-"תמר (שפחה) ברקסטון".
דיסקוגרפיה > אלבומים

2003: Tamar
2013: Love and War
2013: Winter Loversland
2015: Calling All Lovers
2017: Bluebird of Happiness
דיסקוגרפיה > סינגלים

"If You Don't Wanna Love Me"
"Try Me"
הערות שוליים

↑  Newsday com staff, Celebrities born on St. Patrick's Day, Newsday (באנגלית)
↑  Brian Porreca, ‘Celebrity Big Brother’ Winner Reacts to Unanimous Vote, The Hollywood Reporter, ‏2019-02-14 (באנגלית אמריקאית)
1 2 3 4 5 6 7  Tamar Braxton cries ‘I lost my family’ and fights with boyfriend David in new reality show trailer before ‘suicide attempt’, The Sun, ‏2020-07-19 (באנגלית)
| --- | --- |
בקרת זהויות :  GND: 104667871X  LCCN: no2011183415  MusicBrainz: ffb5f70c-cd10-48a5-92d0-cea440e6fd40  VIAF: 221175179   WorldCat (עם VIAF): 221175179
תוסוטאותיס

| תוסוטאותיס |
| --- | --- |

תקופה
קרטיקון עליון 80 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: רכיכות
מחלקה:: סילוניות
סדרה:: Vampyromorpha
סוג:: תוסוטאותיס
מין:: Tusoteuthis longa
שם מדעי
 Tusoteuthis ‏Logan, 1898

תוסוטאותיס (שם מדעי: Tusoteuthis) הוא סוג נכחד של רכיכה שחיה בקרטיקון העליון לפני 80 מיליון שנה. הוא מזכיר מאוד את הדיונונאים, אך למעשה היה קרוב יותר לתמנונאים ולדיונונים הערפדיים. מאובני היצור התגלו במניטובה שבקנדה, ובהמשך התגלו גם בגבעות בקנזס שבעבר היו חלק מהים הפנימי המערבי בו הוא חי. נמצא ממנו מין יחיד - Tusoteuthis longa. חלק מהחוקרים מאחדים סוג זה עם האנצ'וטאותיס.
מאפיינים

אורכו של התוסוטאותיס היה דומה מאוד לאורכו של דיונון ענק באורך זרועות של 6–11 מטר וגופו הגיע לאורך 2.5 מטר. ייתכן שהוא נע קדימה בעזרת סילון בדומה לדיונונים המודרניים וכך נע במהירות. היצור היה כנראה טורף של סילוניות אחרות כמו דיונונים, תמנונים ואמוניטים שהיו נפוצים באותה תקופה וכן מדגים ואולי אף מזוחלים ימיים קטנים.
הוא עצמו נטרף בידי דגים גדולים ובידי זוחלים גדולים כמו המוזאזאורוס, האלאסמוזאורוס והטילוזאורוס. מאובן של דג טורף מסוג קימוליכתיס באורך 66 סנטימטר מצוי באוניברסיטת קולורדו ובמרכז בטנו מצוי פרט של תוסוטאותיס צעיר שכנראה הרג את טורפו באמצעות חסימת הזימים שלו בעוד הוא ניסה לבלוע אותו.
בתרבות

רכיכה זו מופיעה בסרט מפלצות ים ובמשחק עולם היורה: המשחק.
שחזור של הרכיכה
תימן במשחקים האולימפיים לנוער

| --- | --- |
תימן
 
 הוועד האולימפי הלאומי
 קוד ייצוג:  YEM
 השתתפות במשחקי הקיץ (באפור: לא השתתפה)
 2010 • 2014 • 2018
 השתתפות במשחקי החורף (באפור: לא השתתפה)
 לא השתתפה
תימן משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער תימני לא זכה במדליה אולימפית לנוער.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של תימן למשחקים האולימפיים לנוער הייתה לאולימפיאדת הנוער סינגפור והיא הייתה המשלחת הגדולה ביותר ששלחה תימן עד כה. המשלחת כללה 5 ספורטאים שהתחרו בשלושה ענפי ספורט. המשלחת הגיעה להישג בענף האתלטיקה בתחרות ריצת 2,000 מטר מכשולים בנים בה סיימה במקצה הגמר במקום השישי. ביתר הענפים, ג'ודו ושחייה ספורטאי המשלחת סיימו במקומות האחרונים.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה שלושה ספורטאים שהתחרו בשלושה ענפים. המשלחה הגיעה להישג בענף ההיאבקות בה סיים אבראהים אל-שבאמי במקום הרביעי בתחרות בסגנון חופשי בקטגוריית המשקל עד 54 ק"ג. המשלחת לא הצליחה לשחזר את הישגיה בענף האתלטיקה. כמו כן, היא סיימה במקום האחרון בענף הטאקוונדו בה היא השתתפה לראשונה.